UGOVOR

o osnivanju Prometne zajednice

Stranke,

EUROPSKA UNIJA, dalje u tekstu „Unija” ili „Europska unija”

i

STRANKE IZ JUGOISTOČNE EUROPE, Republika Albanija, Bosna i Hercegovina, bivša jugoslavenska republika Makedonija, Kosovo (*1) (dalje u tekstu Kosovo), Crna Gora, Republika Srbija,

sve prethodno navedene stranke dalje u tekstu zajednički se nazivaju „ugovorne stranke”,

NADOVEZUJUĆI se na aktivnosti izvršene u okviru Memoranduma o razumijevanju o razvoju osnovne regionalne prometne mreže jugoistočne Europe, koji je potpisan u Luksemburgu 11. lipnja 2004. i PRIMJEĆUJUĆI da taj Memorandum o razumijevanju više neće biti relevantan,

PREPOZNAJUĆI integriranost međunarodnog prometa i ŽELEĆI stvoriti Prometnu zajednicu između Europske unije i stranaka iz jugoistočne Europe na temelju postupne integracije prometnog tržišta ugovornih stranaka na temelju relevantne pravne stečevine,

SMATRAJUĆI da se pravila koja se odnose na Prometnu zajednicu trebaju primjenjivati na multilateralnoj osnovi unutar Prometne zajednice te da se stoga u tom smislu trebaju definirati posebna pravila,

S OBZIROM na Privremeni sporazum i relevantni Memorandum o praktičnim mjerama koje su Helenska Republika i bivša jugoslavenska republika Makedonija potpisale 1995.,

SUGLASNE da je primjereno da se pravila Prometne zajednice temelje na relevantnom zakonodavstvu koje je na snazi u Europskoj uniji, kako je utvrđeno u Prilogu I. ovom Ugovoru, u skladu s Ugovorom o Europskoj uniji i Ugovorom o funkcioniranju Europske unije i UZIMAJUĆI U OBZIR izmjene koje su u njima sadržane, uključujući zamjenu naziva „Europska zajednica” nazivom „Europska unija”,

IMAJUĆI NA UMU da se integracija prometnih tržišta ne može postići odjednom, već postupnim prijelazom koji se olakšava posebnim sporazumima ograničenog trajanja,

NAGLAŠAVAJUĆI da bi se prema prijevoznicima trebalo odnositi bez diskriminacije kad je riječ o njihovu pristupu prometnim infrastrukturama,

IMAJUĆI NA UMU želju svake stranke iz jugoistočne Europe da svoje zakonodavstvo o prometu i povezanim pitanjima uskladi sa zakonodavstvom Europske unije, među ostalim s obzirom na budući razvoj pravne stečevine u Uniji,

PREPOZNAJUĆI važnost tehničke pomoći u tom pogledu,

IMAJUĆI NA UMU potrebu zaštite okoliša i borbe protiv klimatskih promjena te potrebu da razvoj prometnog sektora bude održiv,

IMAJUĆI NA UMU da je potrebno uzeti u obzir socijalnu dimenziju Prometne zajednice i u strankama iz jugoistočne Europe uspostaviti strukture za socijalni dijalog,

IMAJUĆI NA UMU europsku perspektivu stranaka iz jugoistočne Europe koja je potvrđena na nekoliko nedavnih sastanaka na vrhu Europskog vijeća,

PRIMJEĆUJUĆI da su bivša jugoslavenska republika Makedonija, Crna Gora, Republika Srbija i Republika Albanija zemlje kandidatkinje za članstvo u Europskoj uniji te da je Bosna i Hercegovina također podnijela zahtjev za članstvo,

PRIMJEĆUJUĆI da se unutarnji postupci država članica Europske unije mogu primjenjivati na zaprimanje dokumenata koje su izdala tijela Kosova na temelju ovog Ugovora,

PRIMJEĆUJUĆI odlučnost zemalja kandidatkinja i mogućih kandidatkinja da se približe Europskoj uniji i provode pravnu stečevinu, posebno u području prometa,

ODLUČILE SU OSNOVATI PROMETNU ZAJEDNICU:

Članak 1.

Ciljevi i načela

1. Cilj je ovog Ugovora stvaranje Prometne zajednice u području cestovnog i željezničkog prometa, prometa unutarnjim plovnim putovima te pomorskog prometa i razvoj prometne mreže između Europske unije i stranaka iz jugoistočne Europe, koja se dalje u tekstu naziva "Prometna zajednica". Prometna zajednica temelji se na postupnoj integraciji prometnih tržišta stranaka iz jugoistočne Europe u prometno tržište Europske unije na temelju relevantne pravne stečevine, među ostalim u područjima tehničkih standarda, interoperabilnosti, zaštite, sigurnosti, socijalne politike upravljanja prometom, javne nabave i okoliša, za sve vrste prometa osim zračnog prometa. U tu svrhu ovim se Ugovorom utvrđuju pravila koji se primjenjuju između ugovornih stranaka u skladu s uvjetima utvrđenima dalje u tekstu. Ta pravila uključuju odredbe utvrđene aktima iz Priloga I.

2. Odredbe ovog Ugovora primjenjuju se u mjeri u kojoj se odnose na cestovni i željeznički promet, promet unutarnjim plovnim putovima, pomorski promet i prometne mreže, uključujući infrastrukturu zračnih luka, ili na povezana pitanja iz Priloga I.

3. Ovaj se Ugovor sastoji od članaka kojima se propisuje opće funkcioniranje Prometne zajednice, dalje u tekstu „Glavni ugovor”, od priloga od kojih Prilog I. sadržava akte Europske unije koji se primjenjuju između ugovornih stranaka unutar okvira Glavnog ugovora, te od protokola, od kojih se barem jedan odnosi na svaku stranku iz jugoistočne Europe, kojima se utvrđuju prijelazne odredbe koje se na nju primjenjuju.

Članak 2.

1. Za potrebe ovog Ugovora:

2. Uporabom pojmova „zemlja”, „državljanin”, „državljani”, „državno područje” ili „zastava” ne dovodi se u pitanje status svake ugovorne stranke prema međunarodnom pravu.

Clanak 3.

1. Primjenjive odredbe akata navedenih u Prilogu I. ili sadržanih u njemu, koje su prilagođene u skladu s Prilogom II., ili odluka Regionalnog upravljačkog odbora obvezujuće su za ugovorne stranke.

2. Te su odredbe dio, ili će biti dio, unutarnjeg pravnog poretka stranaka iz jugoistočne Europe, kako slijedi:

3. Ako primjenjivim odredbama akata iz stavka 1. nastaju obveze za države članice EU-a, te se obveze primjenjuju na države članice EU-a nakon donošenja odluke u skladu s pravilima koja se primjenjuju unutar Europske unije na temelju procjene Europske komisije u pogledu pune provedbe akata Europske unije iz Priloga I. u strankama iz jugoistočne Europe.

Clanak 4.

Ugovorne stranke poduzimaju sve odgovarajuće mjere, bilo da se radi o općim ili posebnim mjerama, kako bi osigurale ispunjavanje obveza koje proizlaze iz ovog Ugovora i suzdržavaju se od mjera kojima bi se moglo ugroziti postizanje ciljeva ovog Ugovora.

Clanak 5.

Socijalna pitanja

Stranke iz jugoistočne Europe provode u pogledu prometa odgovarajuću pravnu stečevinu iz područja socijalnih pitanja koja je utvrđena u Prilogu I. Prometna zajednica jača i promiče socijalni dijalog i socijalnu dimenziju upućivanjem na pravnu stečevinu u području socijalnih pitanja, temeljnih prava radnika i sudjelovanje Europskog gospodarskog i socijalnog odbora i nacionalnih i europskih socijalnih partnera u sektoru prometa, na odgovarajućoj razini.

Clanak 6.

Okoliš

Stranke iz jugoistočne Europe provode u pogledu prometa odgovarajuću pravnu stečevinu u području okoliša, posebno stratešku procjenu utjecaja na okoliš, procjenu utjecaja na okoliš, direktive povezane s prirodom, vodom i kvalitetom zraka kako je utvrđeno u Prilogu I.6.

Clanak 7.

Javna nabava

Stranke iz jugoistočne Europe provode u pogledu prometa odgovarajuću pravnu stečevinu u području javne nabave kako je utvrđeno u Prilogu I.7.

Clanak 8.

Infrastruktura

1. Zemljovidi indikativnog proširenja sveobuhvatne i osnovne mreže u okviru transeuropske prometne mreže (TEN-T) na zapadni Balkan priloženi su ovom Ugovoru u Prilogu I.1. Regionalni upravljački odbor svake godine izvješćuje Vijeće ministara o provedbi mreže TEN-T opisane u ovom Ugovoru. Tehnički odbori pomažu Regionalnom upravljačkom odboru pri izradi izvješća.

2. Prometna zajednica podupire razvoj indikativnog proširenja sveobuhvatne i osnovne mreže u okviru mreže TEN-T na zapadni Balkan u skladu s Delegiranom uredbom Komisije (EU) 2016/758 (1) kako je utvrđeno u Prilogu I.1. Ona uzima u obzir povezane bilateralne i multilateralne sporazume koje su sklopile ugovorne stranke, uključujući razvoj ključnih veza i međusobnih veza koje su potrebne za uklanjanje uskih grla i promicanje međusobne povezanosti nacionalnih mreža i povezanosti s mrežama TEN-T EU-a.

Clanak 9.

1. Prometna zajednica svake dvije godine izrađuje petogodišnji tekući plan rada za razvoj indikativnog proširenja sveobuhvatne i osnovne mreže u okviru mreže TEN-T na zapadni Balkan i za utvrđivanje prioritetnih projekata od regionalnog interesa u skladu s najboljom praksom Unije, kojima će se pridonijeti usklađenom održivom razvoju u pitanjima ekonomije, prostorne integracije, utjecaja na društvo i okoliš te društvene kohezije.

2. Petogodišnji tekući plan rada, među ostalim, mora:

3. Prometna zajednica promiče izradu potrebnih studija i analiza, posebno u pogledu gospodarske održivosti, tehničkih specifikacija, utjecaja na okoliš, društvenih posljedica i mehanizama financiranja.

4. Stalno tajništvo uspostavlja informacijski sustav koji će donositelji odluka upotrijebiti za praćenje i preispitivanje stanja i uspješnosti indikativnog proširenja sveobuhvatne i osnovne mreže u okviru mreže TEN-T na zapadni Balkan..

Clanak 10.

Stranke iz jugoistočne Europe moraju razviti učinkovite sustave upravljanja prometom, uključujući intermodalne sustave i inteligentne prometne sustave.

Clanak 11.

Željeznički promet

1. Unutar područja primjene i uvjeta iz ovog Ugovora i unutar područja primjene i uvjeta utvrđenih u relevantnim aktima iz Priloga I., željeznički prijevoznici kojima je izdana dozvola u državi članici EU-a ili stranci iz jugoistočne Europe imaju pravo pristupa infrastrukturi u svim državama članicama EU-a i strankama iz jugoistočne Europe za potrebe pružanja usluga međunarodnog željezničkog prijevoza putnika ili robe.

2. Unutar područja primjene i uvjeta iz ovog Ugovora i unutar područja primjene i uvjeta utvrđenih u relevantnim aktima iz Priloga I., nema ograničenja valjanosti dozvola željezničkih prijevoznika, njihovih rješenja o sigurnosti, ovlaštenja strojovođa i odobrenja za željeznička vozila koje su izdali EU ili nadležna tijela države članice ili stranke iz jugoistočne Europe.

Clanak 12.

Cestovni promet

Stranke iz jugoistočne Europe promiču učinkovit i siguran cestovni prijevoz. Suradnjom između ugovornih stranaka nastoji se ostvariti konvergencija prema operativnim standardima i politikama Europske unije u području cestovnog prometa, posebno provedbom pravne stečevine u području cestovnog prometa navedene u Prilogu I.

Clanak 13.

Promet unutarnjim plovnim putovima

Ugovorne stranke promiču učinkovit, zaštićen i siguran prijevoz unutarnjim plovnim putovima. Suradnjom između ugovornih stranaka nastoji se ostvariti konvergencija prema operativnim standardima i politikama Europske unije u području prometa unutarnjim plovnim putovima, posebno provedbom akata iz Priloga I. u strankama iz jugoistočne Europe.

Clanak 14.

Pomorski promet

Ugovorne stranke promiču učinkovit, zaštićen i siguran pomorski promet. Suradnjom između ugovornih stranaka nastoji se ostvariti konvergencija prema operativnim standardima i politikama Europske unije u području pomorskog prometa, posebno provedbom akata iz Priloga I. u strankama iz jugoistočne Europe.

Clanak 15.

Pojednostavnjenje administrativnih formalnosti

1. Ugovorne stranke pojednostavnjuju administrativne postupke (formalnosti) povezane s prelaskom iz jednog carinskog područja u drugo u skladu s odredbama o carinskoj suradnji iz sporazuma koji se primjenjuju između Europske unije, s jedne strane, i svake od stranaka iz jugoistočne Europe, s druge strane.

2. Stranke iz jugoistočne Europe, s istim ciljem, pojednostavnjuju administrativne postupke za prelazak iz jednog carinskog područja u drugo u skladu s odredbama o carinskoj suradnji iz sporazuma koji se primjenjuju između njih.

Clanak 16.

Nediskriminacija

Unutar područja primjene ovog Ugovora i ne dovodeći u pitanje bilo koju od posebnih odredbi sadržanih u njemu, zabranjena je bilo kakva diskriminacija na temelju nacionalnosti.

Clanak 17.

Tržišno natjecanje

1. Unutar područja primjene ovog Ugovora primjenjuju se odredbe Priloga III. Ako su pravila o tržišnom natjecanju i državnoj potpori uključena u druge sporazume između dviju ili više ugovornih stranaka, kao što su sporazumi o pridruživanju, između tih stranaka primjenjuju se ta pravila.

2. Članci 18., 19. i 20. ne primjenjuju se u pogledu odredaba iz Priloga III. koje se odnose na tržišno natjecanje. Primjenjuju se u pogledu državne potpore.

Clanak 18.

Izvršenje

1. Ne dovodeći u pitanje stavak 2., svaka ugovorna stranka osigurava da se pred nacionalnim sudovima moguće pozivati na prava koja proizlaze iz ovog Ugovora, a posebno iz akata iz Priloga I.

2. Sva pitanja koja se odnose na zakonitost zakonodavstva koje je donijela Europska unija i koje je navedeno u Prilogu I. u isključivoj su nadležnosti Suda Europske unije, dalje u tekstu „Sud”.

Clanak 19.

Tumačenje

1. U mjeri u kojoj su odredbe ovog Ugovora i odredbe akata iz Priloga I. istovjetne po sadržaju odgovarajućim pravilima iz Ugovora o Europskoj uniji i Ugovora o funkcioniranju Europske unije i aktima donesenima u skladu s tim ugovorima, te se odredbe, pri njihovoj provedbi i primjeni, tumače u skladu s odgovarajućim presudama Suda i odlukama Europske komisije donesenima prije potpisivanja ovog Ugovora. Presude i odluke donesene nakon datuma potpisivanja ovog Ugovora priopćuju se drugim ugovornim strankama. Na zahtjev jedne od ugovornih stranaka, o primjeni takvih kasnijih presuda i odluka odlučuje Regionalni upravljački odbor kojem pomažu tehnički odbori kako bi se osiguralo pravilno funkcioniranje ovog Ugovora. Postojeća tumačenja priopćuju se strankama iz jugoistočne Europe prije datuma potpisivanja ovog Ugovora. Odluke koje donese Regionalni upravljački odbor u ovom postupku moraju biti u skladu sa sudskom praksom Suda.

2. Kada se u predmetu pred sudom stranke iz jugoistočne Europe pojavi pitanje tumačenja ovog Ugovora, odredbi akata navedenih u Prilogu I. ili akata donesenih u skladu s njima koji su sadržajno jednaki odgovarajućim pravilima iz Ugovora o Europskoj uniji i Ugovora o funkcioniranju Europske unije ili aktima donesenima u skladu s tim ugovorima, taj sud traži od Suda, ako to smatra nužnim kako bi mogao donijeti presudu i u skladu s Prilogom IV., da odluči o tom pitanju. Stranka iz jugoistočne Europe može, odlukom i u skladu s Prilogom IV., odrediti do koje će mjere i na koji način njezini sudovi primjenjivati tu odredbu. Ta se odluka dostavlja depozitaru i Sudu. Depozitar obavješćuje druge ugovorne stranke. Odluka Suda o prethodnom pitanju obvezujuća je za sudove stranke iz jugoistočne Europe koji rješavaju predmet u kojem se to pitanje pojavilo.

Clanak 20.

Novo zakonodavstvo

1. Ovim se Ugovorom ne dovodi u pitanje pravo svake stranke iz jugoistočne Europe, podložno usklađenosti s načelom nediskriminacije i odredbama ovog članka, da jednostrano donosi novo zakonodavstvo ili mijenja svoje postojeće zakonodavstvo u području prometa ili povezanom području navedenom u Prilogu I. Stranke iz jugoistočne Europe ne donose takvo zakonodavstvo ako nije u skladu s ovim Ugovorom.

2. Čim neka stranka iz jugoistočne Europe donese novo zakonodavstvo ili izmijeni svoje zakonodavstvo, ona o tome obavješćuje druge ugovorne stranke posredstvom Regionalnog upravljačkog odbora najkasnije mjesec dana nakon njegova donošenja. Na zahtjev bilo koje ugovorne stranke odgovarajući tehnički odbor u roku od dva mjeseca nakon toga organizira razmjenu mišljenja o utjecaju takvog novog zakonodavstva ili izmjene na pravilno funkcioniranje ovog Ugovora.

3. U pogledu novih pravno obvezujućih akata Europske unije, Regionalni upravljački odbor čini sljedeće:

4. Kada je riječ o novim pravno obvezujućim aktima Europske unije koji su doneseni između potpisivanja ovog Ugovora njegova stupanja na snagu i o kojima su obaviještene druge ugovorne stranke, datumom upućivanja smatra se datum kada su zaprimljene informacije. Regionalni upravljački odbor donosi odluku najranije šezdeset dana nakon stupanja na snagu ovog Ugovora.

Clanak 21.

Vijeće ministara

Osniva se Vijeće ministara. Ono osigurava ostvarivanje ciljeva utvrđenih u ovom Ugovoru te:

Clanak 22.

Vijeće ministara sastoji se od po jednog predstavnika svake ugovorne stranke. Sve države članice EU-a mogu sudjelovati kao promatrači.

Clanak 23.

Vijeće ministara sastaje se svake godine.

Clanak 24.

Regionalni upravljački odbor

1. Osniva se Regionalni upravljački odbor. On je odgovoran za upravljanje ovim Ugovorom i osigurava njegovu pravilnu provedbu, ne dovodeći u pitanje članak 19. U tu svrhu daje preporuke i donosi odluke u slučajevima predviđenima ovim Ugovorom. Ugovorne stranke izvršavaju odluke Regionalnog upravljačkog odbora u skladu sa svojim pravilima.

2. Regionalni upravljački odbor sastoji se od predstavnika i zamjenika predstavnika ugovornih stranaka. Sve države članice EU-a mogu sudjelovati kao promatrači.

3. Regionalni upravljački odbor odučuje jednoglasno.

4. Za potrebe pravilne provedbe ovog Ugovora ugovorne stranke razmjenjuju informacije, među ostalim, o novom zakonodavstvu ili odlukama koje su značajne za ovaj Ugovor i, na zahtjev bilo koje ugovorne stranke, održavaju savjetovanja u okviru Regionalnog upravljačkog odbora, među ostalim o socijalnim pitanjima.

5. Regionalni upravljački odbor donosi svoj poslovnik.

6. Stranke iz jugoistočne Europe naizmjence predsjedaju Regionalnim upravljačkim odborom u skladu s postupcima utvrđenima njegovim poslovnikom.

7. Predsjednik Regionalnog upravljačkog odbora saziva sjednice odbora barem dvaput godišnje kako bi se preispitalo opće funkcioniranje ovog Ugovora i kad god je to potrebno zbog posebnih okolnosti, na zahtjev neke ugovorne stranke. Regionalni upravljački odbor stalno prati razvoj sudske prakse Suda. S tim ciljem Europska unija dostavlja strankama iz jugoistočne Europe sve presude Suda koje su relevantne za funkcioniranje ovog Ugovora. Regionalni upravljački odbor djeluje u roku od tri mjeseca kako bi se očuvalo homogeno tumačenje ovog Ugovora.

8. Regionalni upravljački odbor priprema rad Vijeća ministara.

Clanak 25.

1. Odluka Regionalnog upravljačkog odbora obvezujuća je za ugovorne stranke. Kad odluka Regionalnog upravljačkog odbora sadržava zahtjev za djelovanje neke ugovorne stranke, ta stranka poduzima potrebne mjere i o tome obavješćuje Regionalni upravljački odbor.

2. Odluke Regionalnog upravljačkog odbora objavljuju se u Službenom listu Europske unije i službenim glasilima stranaka iz jugoistočne Europe. U svakoj se odluci navodi datum od kada će je provoditi ugovorne stranke i ostale informacije koje bi mogle biti značajne za gospodarske subjekte.

Clanak 26.

Tehnički odbori

1. Regionalni upravljački odbor odlučuje o osnivanju tehničkih odbora, u obliku ad hoc radnih skupina. Svaki tehnički odbor može davati prijedloge Regionalnom upravljačkom odboru unutar svojeg područja nadležnosti kako bi on mogao donijeti odluku. Tehnički odbori sastoje se od predstavnika ugovornih stranaka. Sve države članice EU-a mogu sudjelovati kao promatrači.

Na ad hoc osnovi pozivaju se kao promatrači relevantne organizacije civilnog društva, posebno one u području okoliša.

2. Tehnički odbori donose svoj poslovnik.

3 Stranke iz jugoistočne Europe naizmjence predsjedaju tehničkim odborima u skladu s mehanizmima koji će se utvrditi u njihovim poslovnicima.

Clanak 27.

Socijalni forum

1. Ugovorne stranke uzimaju u obzir socijalnu dimenziju i prepoznaju potrebu za uključivanjem socijalnih partnera na svim odgovarajućim razinama promicanjem socijalnog dijaloga u pogledu praćenja provedbe Ugovora i njegovih učinaka.

2. One vode računa o važnosti usmjeravanja pažnje na sljedeća ključna područja:

3. Ugovorne stranke dogovaraju se o uspostavi Socijalnog foruma za rješavanje tih socijalnih pitanja. Svaka ugovorna stranka, u skladu sa svojim unutarnjim postupcima, imenuje svoje predstavnike, koji mogu sudjelovati u relevantnim sastancima Socijalnog foruma. Predstavnici obuhvaćaju vlade i organizacije radnika i poslodavaca te sva druga relevantna tijela koja se smatraju primjerenima u skladu s temom o kojoj se razgovara. Na sastancima su nazočni europski odbori za socijalni dijalog povezani sa sektorom prometa te predstavnici Europskog gospodarskog i socijalnog odbora. Socijalni forum donosi svoj poslovnik.

Clanak 28.

Stalno tajništvo

Upostavlja se Stalno tajništvo. Ono obavlja sljedeće zadaće:

Clanak 29.

Stalno tajništvo čine direktor i ostalo osoblje koje Prometna zajednica može zahtijevati. Stalno tajništvo može uključivati i jednog ili više zamjenika direktora. Radni jezik je engleski.

Clanak 30.

Direktora Stalnog tajništva imenuje Regionalni upravljački odbor nakon savjetovanja s Vijećem ministara. Trajanje njegova mandata ne može biti dulje od tri godine. Mandat se može obnoviti. Regionalni upravljački odbor propisuje pravila Stalnog tajništva, posebno u pogledu zapošljavanja, uvjeta rada i zemljopisne ravnoteže osoblja Tajništva. Regionalni upravljački odbor može imenovati i jednog ili više zamjenika direktora. Direktor bira i imenuje osoblje nakon savjetovanja s Regionalnim upravljačkim odborom.

Clanak 31.

Pri izvršavanju svojih dužnosti direktor i osoblje Stalnog tajništva mora djelujovati nepristrano i ne smije traže niti primati upute bilo koje ugovorne stranke. Oni moraju promicati interese Prometne zajednice.

Clanak 32.

Direktor Stalnog tajništva ili imenovani zamjenik pomaže na sastancima Vijeća ministara, Regionalnog upravljačkog odbora, tehničkih odbora i Socijalnog foruma.

Clanak 33.

Sjedište Stalnog tajništva uspostavlja se u skladu s člankom 21. točkom (d).

Clanak 34.

Proračun

Svaka ugovorna stranka doprinosi proračunu Prometne zajednice kako je utvrđeno u Prilogu V. Razina doprinosa može se preispitivati svake tri godine, na zahtjev bilo koje ugovorne stranke, odlukom Regionalnog upravljačkog odbora.

Clanak 35.

Regionalni upravljački odbor svake godine donosi proračun Prometne zajednice. Proračun pokriva operativne troškove Prometne zajednice koji su potrebni za funkcioniranje njezinih tijela. Rashodi svakog tijela utvrđuju se u različitom dijelu proračuna. Regionalni upravljački odbor donosi odluku kojom utvrđuje postupak za izvršavanje proračuna, za podnošenje i reviziju izvještaja te za inspekciju.

Clanak 36.

Direktor Stalnog tajništva izvršava proračun i svake godine izvješćuje Regionalni upravljački odbor o njegovu izvršenju. Regionalni upravljački odbor može odlučiti, prema potrebi, da će provjeru pravilnog izvršenja proračuna povjeriti neovisnim revizorima.

Clanak 37.

Rješavanje sporova

1. Svaka ugovorna stranka može pred Regionalnim upravljačkim odborom pokrenuti spor u vezi s primjenom ili tumačenjem ovog Ugovora, osim ako su ovim Ugovorom utvrđeni posebni postupci.

2. Kada je pred Regionalnim upravljačkim odborom pokrenut spor u skladu sa stavkom 1., među strankama spora provodi se hitno savjetovanje. Ako Europska unija nije stranka u sporu, jedna od stranaka u sporu može pozvati na savjetovanje predstavnika Europske unije. Stranke u sporu mogu sastaviti prijedlog rješenja koji se bez odgađanja podnosi Regionalnom upravljačkom odboru. Odluke koje donosi Regionalni upravljački odbor u ovom postupku moraju biti u skladu sa sudskom praksom Suda.

3. Ako Regionalni upravljački odbor u roku od četiri mjeseca otkad mu je podnesen spor ne uspije donijeti odluku o sporu, stranke u sporu mogu spor uputiti Sudu čija je odluka konačna i obvezujuća. Načini na koje se takvi sporovi mogu uputiti Sudu navedeni su u Prilogu IV.

Clanak 38.

Otkrivanje informacija

1. Sva tijela osnovana ovim Ugovorom, ili u skladu s njime, osiguravaju najveću moguću transparentnost svojega rada. S tim u vezi, svaki građanin ugovornih stranaka i svaka fizička ili pravna osoba s boravištem ili sjedištem u ugovornoj stranci, imaju pravo pristupa dokumentima koje drže tijela osnovana ovim Ugovorom ili u skladu s njime, podložno načelima i uvjetima koji se definiraju u skladu sa stavkom 2.

2. Opća načela i ograničenja na temelju javnog ili privatnog interesa koja se primjenjuju na to pravo pristupa dokumentima utvrđuje Regionalni upravljački odbor na temelju pravila Europske unije o pristupu dokumentima iz Uredbe (EZ) br. 1049/2001 Europskog parlamenta i Vijeća (2). Pravilima koje donosi Regionalni upravljački odbor predviđa se upravni postupak u okviru kojeg se mogu ponovno razmotriti ili preispitati odluke o odbijanju pristupa dokumentu.

3. Ako dokumenti tijela osnovanih ovim Ugovorom, ili u skladu s njime, sadržavaju informacije o okolišu kako su definirane u članku 2. točkoi 3. Konvencije o pristupu informacijama, sudjelovanju javnosti u odlučivanju i pristupu pravosuđu u pitanjima okoliša, pristup tim informacijama osigurava se u skladu s člankom 4. te konvencije.

Regionalni upravljački odbor donosi pravila koja su potrebna za osiguranje provedbe ovog stavka. Tim se provedbenim pravilima predviđa upravni postupak u okviru kojeg se mogu ponovno razmotriti ili preispitati odluke o odbijanju pristupa informacijama o okolišu.

4. Od predstavnika, delegata i stručnjaka ugovornih stranaka, te od dužnostnika i drugih službenika koji djeluju u okviru ovog Ugovora, zahtijeva se da, čak i nakon prestanka svojih dužnosti, ne otkrivaju podatke koji su obuhvaćeni obvezom čuvanja poslovne tajne, a posebno podatke o trgovačkim društvima, njihovim poslovnim odnosima ili njihovim troškovnim komponentama.

Clanak 39.

Treće zemlje i međunarodne organizacije

1. Ugovorne stranke uzajamno se savjetuju u okviru Regionalnog upravljačkog odbora na zahtjev bilo koje ugovorne stranke

2. Savjetovanja predviđena u stavku 1. održavaju se u hitnim slučajevima što prije moguće, a u svakom slučaju u roku od tri mjeseca od podnošenja zahtjeva.

Clanak 40.

Prijelazne odredbe

1. Protokolima od I. do VI. utvrđuju se prijelazne odredbe i odgovarajuća razdoblja koja se primjenjuju između Europske unije, s jedne strane, i dotičnom stranke iz jugoistočne Europe, s druge strane.

2. Postupni prijelaz svake stranke iz jugoistočne Europe na potpunu primjenu Prometne zajednice podliježe procjenama. Procjene provodi Europska komisija u suradnji s dotičnom strankom iz jugoistočne Europe. Europska komisija može pokrenuti postupak procjene na vlastitu inicijativu ili na inicijativu dotične stranke iz jugoistočne Europe.

3. Ako Europska unija utvrdi da su ispunjeni uvjeti, ona obavješćuje Regionalni upravljački odbor i potom odlučuje da dotična stranka iz jugoistočne Europe ispunjava uvjete za prelazak u sljedeću fazu Prometne zajednice.

4. Ako Europska unija utvrdi da uvjeti nisu ispunjeni, Europska komisija o tome izvješćuje Regionalni upravljački odbor. Europska unija preporučuje dotičnoj stranci iz jugoistočne Europe konkretna poboljšanja.

STUPANJE NA SNAGU, REVIDIRANJE, RASKID I DRUGE ODREDBE

Clanak 41.

Stupanje na snagu

1. Ovaj Ugovor podliježe ratifikaciji ili odobrenju potpisnica u skladu s njihovim vlastitim postupcima. Isprave o ratifikaciji ili odobrenju polažu se u Glavnom tajništvu Vijeća Europske unije koje o tome obavješćuje sve ostale potpisnice i obavlja sve ostale poslove depozitara.

2. Ovaj Ugovor stupa na snagu prvog dana drugog mjeseca koji slijedi nakon datuma kada su Europska unija i barem četiri stranke iz jugoistočne Europe položile isprave o ratifikaciji ili odobrenju. Za svaku potpisnicu koja ratificira ili odobri ovaj Ugovor nakon tog datuma, on stupa na snagu prvog dana drugog mjeseca koji slijedi nakon datuma kad je ta potpisnica položila svoju ispravu o ratifikaciji ili odobrenju.

3. Neovisno o stavcima 1. i 2., Europska unija i barem tri stranke iz jugoistočne Europe mogu odlučiti da će među sobom privremeno primjenjivati ovaj Ugovor od datuma potpisivanja, u skladu s primjenom domaćeg prava, i o tome obavješćuju depozitara koji o tome obavješćuje ostale ugovorne stranke.

Clanak 42.

Revizija

Ovaj Ugovor revidira se na zahtjev bilo koje ugovorne stranke i u svakom slučaju pet godina nakon stupanja na snagu.

Clanak 43.

Prestanak

1. Svaka ugovorna stranka može otkazati ovaj Ugovor dostavljanjem obavijesti depozitaru koji o tome obavješćuje druge ugovorne stranke. Ako ovaj Ugovor otkaže Europska unija, on prestaje važiti jednu godinu nakon datuma takve obavijesti. Ako ovaj Ugovor raskine bilo koja stranka iz jugoistočne Europe, on prestaje važiti samo u pogledu te ugovorne stranke jednu godinu nakon datuma takve obavijesti.

2. Nakon pristupanja neke stranke iz jugoistočne Europe Europskoj uniji ta ugovorna stranka automatski prestaje biti stranka iz jugoistočne Europe u skladu s ovim Ugovorom i postaje država članica EU-a.

Clanak 44.

Jezici

Ovaj Ugovor sastavljen je na jednom izvorniku na službenim jezicima institucija Europske unije i jezicima stranaka iz jugoistočne Europe, pri čemu su svi tekstovi jednako vjerodostojni.

Съставено в Брюксел на девети октомври през две хиляди и седемнадесета година.

Hecho en Bruselas, el nueve de octubre de dos mil diecisiete.

V Bruselu dne devátého října dva tisíce sedmnáct.

Udfærdiget i Bruxelles den niende oktober to tusind og sytten.

Geschehen zu Brüssel am neunten Oktober zweitausendsiebzehn.

Kahe tuhande seitsmeteistkümnenda aasta oktoobrikuu üheksandal päeval Brüsselis.

Έγινε στις Βρυξέλλες, στις εννέα Οκτωβρίου δύο χιλιάδες δεκαεπτά.

Done at Brussels on the ninth day of October in the year two thousand and seventeen.

Fait à Bruxelles, le neuf octobre deux mille dix-sept.

Sastavljeno u Bruxellesu devetog listopada godine dvije tisuće sedamnaeste.

Fatto a Bruxelles, addì nove ottobre duemiladiciassette.

Briselē, divi tūkstoši septiņpadsmitā gada devītajā oktobrī.

Priimta du tūkstančiai septynioliktų metų spalio devintą dieną Briuselyje.

Kelt Brüsszelben, a kétezer-tizenhetedik év október havának kilencedik napján.

Magħmul fi Brussell, fid-disa’ jum ta’ Ottubru fis-sena elfejn u sbatax.

Gedaan te Brussel, negen oktober tweeduizend zeventien.

Sporządzono w Brukseli dnia dziewiątego października roku dwa tysiące siedemnastego.

Feito em Bruxelas, em nove de outubro de dois mil e dezassete.

Întocmit la Bruxelles la nouă octombrie două mii șaptesprezece.

V Bruseli deviateho októbra dvetisícsedemnásť.

V Bruslju, dne devetega oktobra leta dva tisoč sedemnajst.

Tehty Brysselissä yhdeksäntenä päivänä lokakuuta vuonna kaksituhattaseitsemäntoista.

Som skedde i Bryssel den nionde oktober år tjugohundrasjutton.

Sačinjeno u Briselu devetog dana oktobra u godini dvijehiljadesedamnaestoj.

Составен во Брисел на деветиот ден од месецот октомври во две илјади и седумнаесеттата година.

Sačinjeno u Briselu devetog dana oktobra dvije hiljade sedamnaeste godine.

BËRË në Bruksel, më nëntë tetor, dy mijë e shtatëmbëdhjetë.

Сачињено у Бриселу деветог дана октобра у години двијехиљадеседамнаестој.

За Европейския съюз Por la Unión Europea Za Evropskou unii For Den Europæiske Union Für die Europäische Union Euroopa Liidu nimel Για την Ευρωπαϊκή Ένωση For the European Union Pour l'Union européenne Za Europsku uniju Per l'Unione europea Eiropas Savienības vārdā – Europos Sąjungos vardu Az Európai Unió részéről Għall-Unjoni Ewropea Voor de Europese Unie W imieniu Unii Europejskiej Pela União Europeia Pentru Uniunea Europeană Za Európsku úniu Za Evropsko unijo Euroopan unionin puolesta För Europeiska unionen Për Republikën e Shqipërisë Za Bosnu i Hercegovinu Za Bosnu i Hercegovinu 3a Боснy и Xерueroвннy Za Bivšu Jugoslovensku Republiku Makedoniju